Baeocrara

Baeocrara er en slekt av bittesmå biller som hører til familien fjærvinger (Ptiliidae).

Utseende 
Knøttsmå (gjerne mindre enn 1 millimeter), spinkelt bygde biller. Kroppen er jevnbred, nokså kort og litt flat, fargen vanligvis mørk, ikke særlig blank og fint hårete, tydelig punktert. Antennene er lange, 11-leddete, de to ytterste leddene litt kraftigere enn resten. Pronotum er litt rundet, dekkvingene er ganske jevnbrede og dekker (i alle fall nesten) bakkroppen. Føttene er tre-leddete, hvert ledd smalere enn det innefor.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.

Utbredelse 
Slekten er vidt utbredt i Europa og Asia, forekommer også i Afrika. I noen områder er den trolig innført med handel (f.eks. med trelast) i nyere tid.

Systematisk inndeling/ norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien spissfjærvinger, Acrotrichinae
 Stammen Nephanini
 Slekten Baeocrara Thomson, 1859 - i Norge:
 Baeocrara japonica (Matthews, 1884)
 Baeocrara variolosa (Mulsant & Rey, 1873)
 Øvrige arter:
 Baeocrara andrewesi Johnson, 1986
 Baeocrara minima Darby, 2019
 Baeocrara parvula Johnson, 1986
 Baeocrara tshiaberimuensis Johnson, 1986
 Baeocrara vaga Johnson, 1986

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 Baeocrara på GBIF 
 

Fjærvinger
Biller formelt beskrevet i 1859
Dyr formelt beskrevet av Carl Gustaf Thomson